Augusti- ja septembrikuu peale kokku külastati noortekeskust 465 korda ja keskmiselt külastas noortekat 19 noort päevas.
#000000
12. augustil avasime noortekeskuse uksed kõigile huvilistele, et tähistada koos noortepäeva. Noortekeskuses sai sel päeval meisterdada kaarte ja mängida pildimängu. Kahe noorega rääkisime liikumisaasta puhul nende lemmik spordialadest (huviringidest).
#000001
Esimesel koolipäeval panid noored paberile kirja oma ootused ja plaanid algavaks õppeaastaks. Kevadel saame koos vaadata, kas nad täitsid oma ootusi ja plaane või tegid midagi hoopis teisiti. 😊
#000002
Heategevuspäeval arutasime noortega kuidas ja kellele saaksime meie teha head! Arutelust käis läbi mitmeid erinevaid abivajajaid ning võimalusi nende aitamiseks. Võtsime koos noortega endale eesmärgiks aidata sel aastal nii vanureid, lapsi kui ka loomi.
#000004
Loomulikult oli sel nädalal meie laud täis igasugust kraami, millest meisterdada oma vanavanematele ilusad või lustakad kaardid!
#000005
Maailmakoristuspäeva raames oli meil 11.09-15.09 koristusnädal ja sellel ajal koristasime noortekeskust nii seest kui väljast. Kõige suurem muutus on näha meie "suures toas" mille tõstsime koos noorte abiga ümber.
#000006
18.09 - 29.09 toimus "Sügise fotokonkurss 2023" kuhu saadeti kokku kolm pilti, mis osalesid Tõstamaa Noortekeskuse Facebooki lehel avalikul hääletusel. Kõige rohkem laike ja seega ka esimese koha sai pilt: "Sügisene kaunis kiir"! Teise koha saavutas pilt: "Sügisene kool" ja kolmanda koha pilt: "Sügisene loojang". Palju-Palju õnne võitjatele: Nora Kalda, Elis Tungel ja Anna Sharlotte Hallgrimsson! Suur tänu ka kõigile, kes Facebookis hääletasid ehk laikisid!
#000007
Septembris toimus meil ka kolm kokandusringi, kus valmistati ahjuõuna jäätisega, makaronisalatit ja pannkooke moosiga.
#000008
Päris tihti mängisime me noortekas erinevad kaardimänge: turakat, UNO't ja valetamist. Noored mängisid ise ka palju malet ja kabet ning ühel reedel vaatasime koos ka filmi: "Öö muuseumis" ja sõime popcorni.
#000009
Juunis külastati noortekeskust 219 korda ja keskmiselt külastas noortekat 20 noort päevas.
#000010
Esimesel juunil tähistasime koos Tõstamaa Rahvamajaga LASTEKAITSEPÄEVA! Noortekeskuses pakkusid meie tublid noored kokandusringist kõigile tasuta popcorni ja suhkruvatti! Lisaks toimus noortekas meisterdamine, kus valmistati ilusaid ja värvilisi lehvikuid! Koos rahvamaja juhataja Gertiga viisime läbi toreda mängu, kus lapsed valisid pimesi endale ülesanded ja peale sooritust said kõik lapsed ka pisikesed auhinnad! Tõstamaa Rahvamaja poolt oli veel lastel võimalus hullata suurel batuudil ja mängida kirve viskamise mängu. Meil oli väga meeleolukas ja tore päev!
#000011
5. juunil oli meil pannkoogipäev- noorsootöötaja Karoliine tegi taigna, Anna Sharlotte küpsetas koogid valmis, Rico tõi poest moosi ja kõik soovijad sõid! 😋
#000012
9. juunil oli piilupart Donaldi päev ja selle puhul joonistasime parte. 😁
#000013
13. juunil oli meil BINGO päev! Seekord mängisime lausa kolm korda BINGOt. Mängud olid väga ärevad ja võitjad olid väga õnnelikud! 😄
#000014
Kuna Tõstamaa noortel oli 14.06.2023 viimane koolipäev, siis tähistasime me vaheaja algust- noortekeskus oli avatud tavapärasest kauem, mängisime kaarte ja X-boxi mänge ning rääkisime suve plaanidest! 😊
#000015
Teise laagripäeva hommikul, peale hommikusööki, toimus teine challenge- kus igast toast üks osaleja pidi meisterdama paberlennuki ja lennutama seda võimalikult kaugele. Kõige kaugemale lennutas oma lennuki Kert, kes võitis oma toale auhinna! Seejärel toimus noortel meeskonnatöö-olümpia, mida viis läbi Elamuspank. Olümpia võitis tiim, kuhu kuulusid: Marvin, Jessica, Rasmus, Jasmiin, Jakob-August, Janely, Revo ja Mirtel Pihle, kes said selle eest ka auhinna! Peale olümpiat oli aeg süüa lõunasööki ja seejärel toimus noortel T-särgi töötuba, mida viis läbi Kevin Poll (tänavakunstnik). Iga laagris osaleja sai teha endale ise T-särgi vabalt valitud šablooni ja värviga! Peale seda oli noortel natukene vaba aega ja seejärel söödi õhtusööki. Kui kõhud olid täis söödud, toimus meil sporditeemaline mälumäng, mille võitis võistkond, kuhu kuulusid: Rico, Allan, Steven ja Veljo, kes said selle eest ka auhinna! Siis oli aeg teha kolmas challenge- igast toast üks osaleja pidi põrgatama lauatennisepalli topsi. Ainukene, kes sellega hakkama sai ja võitis oma toale auhinna, oli Rico! Õhtu lõpetuseks toimus meil silent disco ehk kõrvaklappidega disco, mida viis läbi Silent Disco Eesti. Kõik noored said nüüd end välja elada tantsides ja kõvasti kaasa lauldes, nii, et teised ei kuulnud midagi (kellel kõrvaklapid muidugi peas olid). Peale tantsimist oli aga noortel veel energiat ülearu, mis viis neid jalgpalli mängima. Lõpuks oli kell juba sealmaal, et oli vaja end puhtaks küürida ja päev kokku võtta. Kui kõik toimetused olid tehtud, oli aeg magama minna. Kolmas päev ehk viimane laagripäev algas nagu ikka, hommikusöögiga. Seejärel pakkisid noored oma asjad ja tegid toad korda! Siis toimus laagri viimane challenge- võistlejad pidid vaatama kandikul olevaid esemeid, jätma need meelde ning pärast tuvastama kolm asja, mis olid kandikult kadunud. Selle võitis Jessica ja tema tuba sai ka auhinna! Nüüd oligi aeg teha laagrist kokkuvõte- kõik toad kirjutasid oma arvamuse laagri majutuse, toitlustuse, kasvatajate ja tegevuste kohta! Lõpetuseks said kõik osalejad tänukirja, pulgakommi, kleepsu ja muidugi ka loosiga auhinna!
#000017
Noored, kes te osalesite laagris, täname Teid, et tulite! Meil oli teiega väga lõbus ja tore!
#000018
Mais külastati noortekeskust 432 korda ja keskmiselt külastas noortekat 20 noort päevas.
#000022
Neljandal mail tähistasime noortekas rahvusvahelist kiusamisvastast päeva- täitsime Sõber Karu ristsõna, tegime Sõber Karuga käest kinni hoidmise pildi ja täitsime sõbra töölehti! Meie noored teavad, et kiusamine ei ole hea ja veel paremini teavad nad, milline on ÜKS HEA SÕBER!
#000023
Maikuu esimesel reedel toimus meil noortekas Teeme Ära - TALGUD! Selle raames riisusime noortekeskuse taguse õueala, koristasime prügi ja peale töid said kõik tublid talgulised sooja saiakest ja morssi!
#000024
Kaheksandast maist kuni kaheteistkümnenda maini said noored meisterdada emadele kaarte.
#000025
9. mail tähistasime Euroopa päeva - pannes omavahel kokku õiged riigi nimed ja lipud.
#000026
Maikuu jooksul toimus meil neli kokandusringi, kus valmistati järgmisi maitsvaid toite: pehmeid vahvleid, kanaburgereid, rabarberikooki ja kartuliputru koos vorstikeste, seente, kurgi, tomati ja redisega.
#000027
Ühel ilusal laupäevasel päeval (13.05) toimus Lao kalasadamas iga-aastane Räimewest! Tõstamaa Noortekeskus oli seal kohal lastenurgaga, kus said kõik soovijad lasta teha endale näomaalinguid, mängida erinevaid mänge, meisterdada, värvida pilte ja osta kokandusringis valmistatud pehmeid vahvleid.
#000028
Aprillis külastati noortekeskust 302 korda ja keskmiselt külastas noortekat 19 noort päevas.
#000030
Aprillis toimus meil kolm kokandusringi, kus valmistati väga erinevaid toite: tagurpidi õunakook soolakaramelli ja tuhksuhkruga, mõnusalt mahlane makaronisalat ja suus sulav Pealinna kook. Lisaks tavapärastele kokandusringidele valmistasid kaks noort koos kokandusringi juhendajaga vaheajal Tõstamaa Keskkooli Erasmus+ projekti Poola külalisetele õhtusöögi, milleks oli: seasisefilee ahjukartuli ja salatiga ning brownie koos vaniljejäätise, karamellikastme ja marjadega. No me ei väsi ütlemast, et meie noored kokad on nii tublid ja teevad süüa suurima hea meelega! Ja muidugi tuleb see kõik neil ka väga hästi välja!
#000031
Aprilli alguses toimus meil äge veebikoolitus 14+ noortele: "Visuaalne mõtlemine ja lihtsustamine", mida viis läbi koolitaja Kati Orav. Koolituse käigus saime nippe, kuidas olla loovam mõtleja jne... Noortele meeldis koolitus väga ja üks tütarlaps ütles, et ta juba proovis kasutada antud nippe ka koolis.
#000032
Kuu keskel toimus Tõstamaa Rahvamaja sünnipäev ja selle raames oli kõigil huvilistel võimalus tulla noortekeskusesse sünnipäeva-kaarte meisterdama.
#000034
20. aprillil läksime koos nelja noorega Paikuse Avatud Noortekeskusesse ehk PaNoKe'sse. Vaatasime seal ringi (neil on väga suur noortekas😄), uurisime nende tegemiste kohta ja poisid käisid sõitmas tõukeratastega. Seejärel läksime Paikuse Kooli, kus toimus Pärnumaa noortebändide konkurss- Paikuse Music Splash 2023, mida korraldas PaNoKe. Kõik osalenud bändid olid nii ägedad- kõik noored olid nii julged ja tublid! 👍
#000035
Kuu lõpus oli koolivaheaeg ja noortekeskus oli selle puhul avatud kahel päeval tavapärasest kauem. Mängisime noortega kaarte, malet, piljardit ja käisime ka jalutamas, sest ilmad olid nii mõnusalt soojad! Üks päev sattusid meile külla ka noored Kihnust. Väga tore, et nad said meie juures aega veeta ja teistsuguseid asju näha ning mänge proovida!
#000036
Märtsis külastati noortekeskust 474 korda ja keskmiselt külastas noortekat 22 noort päevas.
#000038
Märtsikuus toimus meil neli kokandusringi, kus noored valmistasid erinevaid soolaseid ja magusaid toite. Esimeses kokandusringis valmisid maitsvad pannkoogid, millele pandi peale moosi, tuhksuhkurt, šokolaadikreemi või/ja marju. 🥞 Teises kokandusringis valmistati lameleiba hapukoorekastme, maitserohelise, tomati-kurgi salati, juustu, seente ja lihaga.🥪 Kolmandas kokandusringis tehti tassi magustoitu, mis koosnes küpsisepurust, vahukoorest, šokolaadikastmest, mandlitest, banaanidest ja marjadest.😋 Neljandas kokandusringis valmistati kruubiputru sibula ja peekoniga. 🥓 Tõstamaa noored kokad on väga tublid ja asjalikud köögis! 🧑‍🍳
#000039
Kuna eelmine kuu avastasid noored uuesti sellise toreda mänguasja nagu kendama, siis tuli neil mõte, et võiks teha kendama võistluse. Noortel oli seega aega harjutada ja õppida uusi trikke ning 10. märtsil toimuski meil suur kendama võistlus! Osalisi oli meil kokku 7 ja võistlusel sai näha ning proovida väga erinevaid trikke. Kendama võistluse võitjaks tuli Rico!🥇Teist ja kolmandat kohta jäid jagama Anna Sharlotte ja Romet!🥈🥉PALJU ÕNNE Teile veelkord! Tänu suurepärasele sponsorile, Lapsemaa OÜ-le, said kõik osalejad auhinnaks uhiuue kendama!👍
#000040
Märtsikuus oli meil veel üks tore ja meeldejääv päev. Nimelt 21. märtsil käis meil külas Teeviit juunior, kes korraldas noortele (7-12 aastastele) meediateemalise töötoa-külalistunni. Noori oli kohal üle kümne ja kõik võtsid väga agaralt antud ülessannetest ja vestlustest osa. Täpsemalt saad lugeda toimunu kohta siit: 
#000041
29. märtsil oli illusioonipäev! Meie mängisime selle puhul Illusion'i kaardimängu ja vaatasime tegevuskaarte "50 optilist illusiooni". Oli väga põnev!
#000042
Veebruaris külastati noortekeskust kokku 384 korda ja keskmiselt külastas noortekat 21 noort päevas.
#000044
9. veebruaril valmistasid noored ühe mõnusalt suure ja maitsva pizza, sest oli pitsapäev.🍕
#000048
Kõige suurem pidupäev veebruaris oli kahtlematta SÕBRAPÄEV! 😁 Sel päeval toimusid Tõstamaa rahvamaja väikeses saalis erinevad tegevused lastele ja noortele ning noortekeskuses sõime kokandusringis valmistatud snäkke, meisterdasime ja jagasime sõbrapäeva kaarte, tegime sõbrapilte ja kuulasime head muusikat. Sõpru oli kohale tulnud päris palju ja meil oli väga tore! 😍
#000049
18. veebruaril toimus Tõstamaa rahvamajas EV 105. aastapäeva kontsertaktus, kus kuulutati välja ka "Tõstamaa aasta noor 2023" nominendid ja aasta noore tiitli sai endale Grettel Soonisoo. Soovime õnne ja edu kõikidele nominentidele!
#000050
Vastlapäeva tähistasime me seekord hoopiski pannkookidega. Pannkooke valmistati lausa nii palju, et neid sai süüa veel järgmiselgi päeval. 😋
#000051
Detsembris külastati noortekeskust 237 korda, keskmiselt külastas noortekat 14 noort päevas!
#000052
5. detsembril oli Walt Disney päev ja meiegi vaatasime siis erinevaid Walt Disney multifilme.
#000053
6. detsembril hakkasime vaikselt mõtteid mõlgutama, kuidas kaunistada noorteka aken, et osaleda akende kujundamise konkursil "Rõõmustajad pimedas", mida korraldas Eesti Kunstikoolide Liit. Selle jaoks valmistasime tühjadest karpidest "majad", meisterdasime jõuluvana koos saani ja kingikotiga ning panime aknale jõulutuled. Lisaks joonistasime ja kleepisime veel lumehelbeid aknale ja oligi valmis justkui üks väikene "jõuluküla" otse akna peal.
#000054
Kuna Tõstamaa Noortekeskusel on SÜNNIPÄEV 10. detsembril, siis tähistasime me seekord sünnipäeva hoopiski reedel, 9. detsembril. Sünnipäeval sõime pitsat (kohaliku pagari valmistatud maitsvad pitsad) ja jõime kokteili, mida valmistasime kohapeal koos Meriliga. Neid kokteile sai ikka igat värvi ja erineva maitsega proovida. Muidugi mängisime me noorte lemmik mängu - BINGO't, kus võitjatel vedas väga, sest meil oli isegi võidufond! :) Terve peopäeva jooksul oli meil ka DISCO ja mängisime ka erinevaid kaardi-ja lauamänge (UNO, Ligretto jne). Samal päeval toimus ka kokandusring, kus noored valmistasid seekord Tõstamaa jõululaada jaoks imemaitsvad piparkoogimuffinid kaneelikreemitupsudega. Oli väga lõbus ja meeleolukas päev! Aitäh kõigile külastajatele! ;)
#000055
Detsembrikuu alguses hakkasime valmistuma Tõstamaa jõululaadaks, mis toimus 11. detsembril Tõstamaa Käsitöökeskuse õuel. Tõstamaa Noortekeskus osaleb igal aastal seal õnneloosiga, mille eesmärgiks on koguda noortekale raha. Sel aastal meisterdasime õnneloosi jaoks küünla-purke, helkur-võtmehoidjaid ja jõulukaarte, lisaks olid õnneloosis veel Tõstamaa Noortekeskuse logoga t-särgid ja joogipudelid.
#000056
Detsembrikuu lõpus oli veel üks kokandusring, kus noored kokad valmistasid suure ja maitsva pitsa!
#000057
Olete sattunud Tõstamaa Noortekeskuse blogisse. Siit leiate meie toimunud sündmuste kehastusi ja pildimaterjali.
#000060